เงินขวัญถุงปีใหม่ 500 บาท บัตรสวัสดิการแห่งรัฐ ถ้าไม่ถอน เงินก็ไม่หายไปไหน
เงินขวัญถุงปีใหม่ 500 บาท บัตรสวัสดิการแห่งรัฐ ถ้าไม่ถอน เงินก็ไม่หายไปไหน

 ตามที่รัฐบาลโอนเงินของขวัญปีใหม่เข้ากระเป๋าเงินอิเล็กทรอนิกส์ (e-money) ในบัตรสวัสดิการแห่งรัฐให้แก่ผู้มีสิทธิ 11 ล้านคนๆ ละ 500 บาท ระหว่าง 8-10 ธ.ค. 2561  กรมบัญชีกลางแจ้งว่าเงินในกระเป๋าอิเล็กทรอนิกส์ดังกล่าว จะไม่จำกัดเวลาในการใช้ ไม่มีการดึงเงินกลับ ซึ่งแตกต่างจากวงเงินสวัสดิการซื้อสินค้าธงฟ้า 200/300 บาท ซึ่งต้องใช้จ่ายภายในเดือนนั้น
  
ดังนั้นผู้มีสิทธิไม่จำเป็นต้องถอนเงินตอนนี้ เงินของขวัญ 500 บาท ก็ยังจะคงอยู่ในบัตรตลอดไป จนกว่าผู้มีสิทธิมีความจำเป็นต้องใช้  โดยสามารถกดเป็นเงินสดผ่านตู้ ATM กรุงไทย ถอนเงินจากบัตรที่สาขาธนาคารกรุงไทย หรือใช้จ่ายเงินดังกล่าวที่ร้านธงฟ้า รวมทั้งร้านค้าเอกชนอื่นที่รับบัตรสวัสดิการ

ส่วนเงิน 500 บาท ทยอยเข้าวันที่ 8 ธ.ค. 2561 ผู้ที่มีเลขบัตรประชาชนขึ้นต้นด้วยเลข  32, 33 และ 34 วันที่ 9 ธ.ค.2561 ผู้ที่มีเลขบัตรประชาชน ขึ้นต้นด้วยเลข 31, 35, 36, 37, 38 และ 39 วันที่ 10 ธ.ค. 2561 ผู้ที่มีเลขบัตรประชาชน ขึ้นต้นด้วยเลข 1, 2, 4, 5 และ 8
 
สิ่งที่ควรรู้สำหรับเงิน 500 บาทที่เข้าบัตร ถ้าผู้ถือบัตรที่ไม่เคยกดเงินที่ตู้ ATM ต้องทำการเปลี่ยนรหัสก่อนกดเงิน มิฉะนั้นบัตรจะล็อค เงิน 500 บาทจะเข้าทุกคนที่ถือบัตร ใครที่ไม่ได้เข้าอบรมก็จะได้ด้วย เงิน 500 บาท ที่เข้ามาถ้าไม่ได้ใช้จะยังอยู่ในบัตรไม่ไปไหน และจะไม่มีเรียกคืนเงินกลับสู่ภาครัฐ ถ้าจะถอนเงินสด 500 บาท ต้องกดเงินที่ตู้กรุงไทยเท่านั้น  เงิน 500 บาทนี้สามารถใช้รูดซื้อสินค้าของร้านธงฟ้าได้ด้วย เงิน 500 บาทนี้จะได้รับเดือนธันวาคมเพียงเดือนเดียวเท่านั้น 

สำหรับผู้สูงอายุ 65 ปี จะได้รับเงิน 500 บาท และเงินค่าเดินทางไปรักษาพยาบาลอีก 1,000 บาท ในวันที่ 21 ธันวาคมนี้ด้วย รวมเป็นเงิน 1,500 บาท

บัตรล็อค หรือกดรหัสผิด สามารถปลดล็อคที่ธนาคารกรุงไทย หรือโทรเบอร์บัตรสวัสดิการแห่งรัฐ หรือ กด 02-109-2345 กด 8 เพื่อทำการปลดล็อคบัตรได้ แต่ถ้าลืมรหัสต้องไปติดต่อที่ธนาคารกรุงไทยเท่านั้น

สำหรับผู้ที่จะได้รับบัตรใหม่ จะเริ่มได้รับบัตร วันที่ 21 ธ.ค. 2561 ถึงสัปดาห์สุดท้ายของเดือน ธ.ค. 2561 และบัตรจะเริ่มใช้ได้ วันที่ 1 ม.ค. 2562 โดยเงิน 500 บาท จะเข้า วันที่ 5 ม.ค. 2562 - 1 ก.พ. 2562

สอบถามรายละเอียดเพิ่มเติม บัตรสวัสดิการแห่งรัฐ 02-109-2345  จันทร์-ศุกร์ 8.30 น.-17.30 น.